
„Tele2“: didžioji dalis bazinių stočių jau veikia įprastai 

Po kelių dienų intensyvaus tarnybų darbo situacija mobiliojo ryšio tinkle stabilizuojasi. Elektros tiekimas dar neatkurtas 14 „Tele2“ bazinių stočių, tačiau dauguma klientų visoje Lietuvoje ryšiu jau gali naudotis įprastai.

Ketvirtadienio rytą elektros tiekimo sutrikimų paveiktų stočių dar yra Anykščių, Molėtų ir Švenčionių savivaldybėse. Zarasų, Ignalinos ir Jonavos savivaldybėse be elektros likę tik pavieniai ryšio objektai.

„Dėl tinklo veikimo specifikos, kai gretimos bazinės stotys gali iš dalies padengti viena kitos teritoriją, net ir ten, kur pavienėms stotims elektros tiekimas dar neatkurtas, dauguma klientų ryšiu gali naudotis įprastai“, – sako „Tele2“ technikos direktorius Baltijos šalims Valerij Kovzan. 

„Tele2“ komandos ir toliau palaiko stočių veikimą papildomais energijos šaltiniais ten, kur elektros tiekimas dar nėra atkurtas.

Jei elektra jau atkurta – verta perkrauti įrenginius 

Jei elektros tiekimas namuose jau atkurtas, tačiau ryšys ar internetas dar neveikia įprastai, „Tele2“ rekomenduoja perkrauti telefoną arba trumpam įjungti ir išjungti skrydžio režimą. Taip pat verta išjungti ir vėl įjungti namų interneto modemą ar maršrutizatorių ir kelias minutes palaukti, kol įranga iš naujo prisijungs prie tinklo.


Daugiau informacijos:
Asta Buitkutė
„Tele2“ atstovė ryšiams su visuomene
M +370 668 00467
@ asta.buitkute@tele2.com
Apie „Tele2“

„Tele2“ nuolatos siekia teikti geriausius pasiūlymus ir siūlyti mažiausias kainas rinkoje. Bendrovė teikia mobiliojo ir fiksuoto ryšio, duomenų perdavimo, kabelinės televizijos, turinio ir daiktų interneto sprendimų paslaugas milijonams klientų. Nuo 1993 m., kai Jan Stenbeck įkūrė bendrovę, ji tapo rimtu konkurentu buvusioms valstybinėms monopolijoms ir kitiems ryšio tiekėjams. Nuo 1996 m. „Tele2“ įtraukta į NASDAQ OMX Stokholmo vertybinių popierių biržos sąrašus. Lietuvoje „Tele2“ pradėjo veiklą 2000 metais. Aplankykite mus www.tele2.lt

